Cuneiform Tablet Nesr. C17
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma a-lá-ḫu-um-ma a-šur-i-dí-ma a-na a-šur-na-da ù šu-a-šur qí-bi-ma a-na a-šur-na-da qí-bi-ma i-na ú-mì-im ša ṭup-pá-am ta-ša-me-a-ni 1 GÚ AN.NA ku-nu-ki ša a-lim{ki} šu-a-šur li-dí-na-ku-ma i-na e-tí-šu 10 ma-na KÙ.BABBAR ṣa-ru-pá-am šu-qú-ul-šu-um mì-šu ša um-ma a-ta-ma KÙ.BABBAR-pí ta-aṣ-ba-at KÙ.BABBAR-áp-kà ki-a-ma at-ba-al i-na lu-qú-tim ša šé-ep en-nam-be-lim ṣa-ḫi-ra-am a-ta 15 ma-na ša ta-aq-bi-a-ni iš-tù a-bi-im a-šar li-bi-kà lá tù-šé-bi-il₅ KÙ.BABBAR ša šé-ep i-zi-me-a ù ḫi-na-a u₄-mu-šu-nu e-ta-at-qú KÙ.BABBAR i-na pá-ni-ú-tí-ma šé-bi-lá-šu ṭup-pá-am ḫa-ar-ma-am ša ší-bu-tí lá-qé-ep ù a-šùr-i-mì-tí DUMU a-mur-DINGIR i-na pá-ni wa-ṣa-i-šu ṭup-pá-am ša ší-bu-tí-šu ù ku-nu-ki-šu IGI iš-tí-in a-li-ki-im kà-li-im-šu ù a-wa-at ṭup-pí-im pá-sí-is a-pu-tum AN.NA ša a-lá-ḫi-im le-qé-ma a-na a-ḫi-im ú eb-ri-im za-ri-šu-ma KÙ.BABBAR-áp-šu šu-qú-ul-šu-um